NÁVRH
UZNESENIE VLÁDY SLOVENSKEJ REPUBLIKY
č.

z ............. 2004

k návrhu na presun kompetencií na úseku otvárania, zrušenia a zmeny charakteru hraničných priechodov na dočasných vonkajších hraniciach Európskej únie z Ministerstva financií Slovenskej republiky na Ministerstvo vnútra Slovenskej republiky

Číslo materiálu: |
Predkladateľ: | podpredseda vlády a minister financií
Vláda
A.	súhlasí 
A.1.		s návrhom na presun kompetencií na úseku otvárania, zrušenia a zmeny charakteru hraničných priechodov na dočasných vonkajších hraniciach Európskej únie z Ministerstva financií Slovenskej republiky na Ministerstvo vnútra Slovenskej republiky,
B.	ukladá 
ministrovi vnútra
B.1.	zriadiť medzirezortnú komisiu na riešenie otázok súvisiacich s otváraním, zrušením a zmenou charakteru hraničných priechodov na dočasných vonkajších hraniciach Európskej únie zloženú zo zástupcov Ministerstva vnútra Slovenskej republiky, Ministerstva financií Slovenskej republiky, Ministerstva zahraničných vecí Slovenskej republiky, Ministerstva dopravy, pôšt a telekomunikácií Slovenskej republiky, Ministerstva životného prostredia Slovenskej republiky a Ministerstva výstavby a regionálneho rozvoja Slovenskej republiky a vypracovať smernicu na postup pri otváraní, zrušení a  zmene charakteru hraničných priechodov na dočasných vonkajších hraniciach Európskej únie;	
Termín: do 15. 10. 2004

B.2.	preskúmať potrebu objektov na účely hraničného vybavovania na hraničných priechodoch uvedených v časti III. písm. b) materiálu a v rámci ponukového konania uplatniť požiadavku na ich prevod do správy Ministerstva vnútra Slovenskej republiky;
	Termín: do 30. 9. 2004
B.3.	v spolupráci s podpredsedom vlády a ministrom financií doriešiť spôsob nakladania s prebytočným majetkom štátu u objektov, kde má Ministerstva vnútra Slovenskej republiky záujem len na dočasnom užívaní niektorej časti objektov;
	Termín: 31. 12. 2004 
B.4.	preskúmať príslušné právne predpisy týkajúce sa pôsobnosti Ministerstva vnútra Slovenskej republiky v oblasti kompetencií na otváranie, zrušenie a zmenu charakteru hraničných priechodov a v prípade potreby iniciovať ich zmenu;
	Termín: do 31. 10. 2004
B.5.	rokovať s ministrom vnútra Českej republiky o realizácii úsporného variantu riešenia výstavby hraničných priechodov s Českou republikou a v odsúhlasenom rozsahu a termíne zabezpečiť ukončenie stavieb;
Termín: do 31. 10. 2004
B.6.	zabezpečiť dočasné užívanie priestorov v rámci reciprocity aj pre bezpečnostné zložky susedných krajín, ktoré budú vykonávať hraničnú kontrolu v zmysle platných právnych predpisov na hraničných priechodoch so sídlom na území Slovenskej republiky;
Termín: do vstupu SR do schengenského priestoru
podpredsedovi vlády a ministrovi financií
B.7.	vypracovať aktuálnu koncepciu výstavby a rekonštrukcie colných priechodov na vonkajších hraniciach Európskej únie na obdobie rokov 2005 – 2010;
Termín: do 31. 12. 2004
B.8.	vyčleniť finančné prostriedky potrebné na zabezpečenie bežných prevádzkových nákladov a nákladov na údržbu, týkajúcich sa objektov, ktoré budú predmetom bezodplatného prevodu správy majetku štátu zo správy Colného riaditeľstva Slovenskej republiky do správy Ministerstva vnútra Slovenskej republiky;
Termín: do 31. 12. 2004

podpredsedovi vlády a ministrovi financií a ministrovi vnútra
B.9.	zabezpečiť delimitáciu zamestnancov (funkčných miest) a tomu zodpovedajúcich prostriedkov na mzdy a platy vrátane poistného a príspevku zamestnávateľa do poisťovní z rozpočtovej kapitoly Ministerstva financií SR do rozpočtovej kapitoly Ministerstva vnútra SR;
	Termín: do 1. 1. 2005

ministrovi zahraničných vecí
B.10.	informovať Českú republiku, Rakúsku republiku, Maďarskú republiku a Poľskú republiku o presune kompetencií na úseku otvárania, zrušenia a zmeny charakteru hraničných priechodov na dočasných vonkajších hraniciach Európskej únie z Ministerstva financií Slovenskej republiky na Ministerstvo vnútra Slovenskej republiky.
Termín: do 15. 10. 2004

Vykoná: podpredseda vlády a minister financií
	    minister vnútra
	    minister zahraničných vecí
	    minister dopravy, pôšt a telekomunikácií
	    minister životného prostredia
-	    minister výstavby a regionálneho rozvoja